PolyAgent/wiki_georgian_en_parallel_20231101 huggingface dataset:
რეგისტანის უდაბნო

რეგისტანის უდაბნო — ექსტრემალურად მშრალი რეგიონი სამხრეთ-აღმოსავლეთ ავღანეთში, ჰელმანდისა და ყანდაარის პროვინციებს შორის. მისი ფართობი დაახლოებით 40 000 კმ²-ია. უდაბნო ძირითადად წითელი ქვიშისაგან შედგება, დიუნების სიმაღლე 30 მეტრს აღწევს. ტერიტორია მეჩხერადაა დასახლებული ბალუჩისა და პუშტუნების მომთაბარე ხალხებით. უდაბნოს გარს აკრავს სასოფლო-სამეურნეო არეალები.
1998 წლის უმკაცრესი გვალვის გამო, რეგისტანი დატოვა 100 000-მა მომთაბარე ადამიანმა.
რესურსები ინტერნეტში
რეგისტანის უდაბნო, ენციკლოპედია ბრიტანიკა
NASA Image - August 20, 2000
Registan Desert Bird Life Factsheet
სქოლიო
ავღანეთის უდაბნოები
ღალიძგა

ღალიძგა — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში. სათავე აქვს კოდორის ქედის სამხრეთ კალთაზე, მწვერვალ ხოჯალის მახლობლად. სიგრძე — 53 კმ, აუზის ფართობი — 483 კმ². ზემო დინებაში მთის მდინარეა კარგად გამოხატული სწრაფი დინებით, ქვემო წელში კი დაბლობზე გამოდის და შავ ზღვას ერთვის ქალაქ ოჩამჩირეს სამხრეთით. საზრდოობს წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. ახასიათებს ხშირი წყალმოვარდნა. საშუალო წლიური ხარჯი ქალაქ ოჩამჩირესთან — 25,1 მ³/წმ. მთავარი შენაკადებია მდინარე ღეჯირი.
ჩამოუდის ქალაქებს ტყვარჩელსა და ოჩამჩირეს. XVIII საუკუნის წყაროებში მოხსენიებულია როგორც სამურზაყანოს დასავლეთი საზღვარი.
ლიტერატურა
აფხაზეთის ავტონომიური რესპუბლიკის მდინარეები
შავ ზღვაში ჩამდინარე მდინარეები
პილტსამაა (მდინარე)

პილტსამაა (მდინარე)
პილტსამაა — მდინარე ესტონეთის ცენტრალურ ნაწილში. სათავეს იღებს პანდივერეს მაღლობიდან და ჩაედინება მდინარე პედიაში. პილტსამაა ესტონეთის სიდიდით მე-3 მდინარეა. მისი საერთო სიგრძე 135 კილომეტრია, ხოლო აუზის ფართობი 1310 კმ². მდინარეზე გაშენებულია ქალაქი პილტსამაა.
იხილეთ აგრეთვე
ესტონეთის მდინარეების სია
რესურსები ინეტრნეტში
პილტსამაა entsyklopeedia.ee-ზე
ესტონეთის მდინარეები
მელბა

მელბა — ქალაქი აშშ-ში. მდებარეობს აიდაჰოს შტატში, კანიონის ოლქში. 2010 წლის მონაცემებით ქალაქის მოსახლეობა შეადგენს 513 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
გაიანა 1968 წლის ზაფხულის ოლიმპიურ თამაშებზე

გაიანა 1968 წლის ზაფხულის ოლიმპიურ თამაშებზე
გაიანამ ზაფხულის ოლიმპიურ თამაშებზე პირველად იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1968 წლის ზაფხულის ოლიმპიურ თამაშებზე
გაიანა ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
Sullana Province

Sullana Province
The Sullana Province is a landlocked province in the Piura Region in northwestern Peru. It is the northernmost province in the Piura Region.
Boundaries
North Contralmirante Villar Province (Tumbes Region)
East Ecuador, Ayabaca Province
South Piura Province
West Paita Province, Talara Province
Political division
The Province has an area of and is divided into eight districts
Sullana - part of the Metropolitan Region of Sullana
Bellavista - part of the Metropolitan Region of Sullana
Marcavelica - part of the Metropolitan Region of Sullana
Miguel Checa
Ignacio Escudero
Lancones
Querecotillo
Salitral
Population
The province has an approximate population of 250,000 residents.
Capital
The capital of the province is the city of Sullana which is the second largest city in the Piura Region.
See also
Piura Region
Peru
External links
SullanaOnline
Provinces of the Piura Region
ტურფანის ღრმული

ტურფანის ღრმული, ტურფანის ქვაბული — ტექტონიკური დადაბლება ტიან-შანის აღმოსავლეთ განშტოებებში, ჩინეთის დასავლეთ ნაწილში. სიგრძე დაახლოებით 200 კმ, სიგანე დაახლოებით 70 კმ, ფსკერის აბსოლუტური ნიშნული — 155 მეტრი (ცენტრალურ აზიაში ყველაზე ღრმა). უპირატესად აგებულია ქვიშაქვა-თიხური ნალექებით. ფსკერზე მდებარეობს ფართო მლაშობი ეფემერული მწარე-მლაშე ტბებით. ჰავა მკაცრი კონტინენტურია, ცხელი ზაფხულითა (ივლისის საშუალო ტემპერატურა — 33°C) და ცივი ზამთრით (იანვრის საშუალო ტემპერატურა –9,6°C); ნალექები — დაახლოებით 20 მმ წელიწადში. მცენარეულობა გვხვდება მხოლოდ დროებითი წყალსადინრების კალაპოტებთან (ნიტრარია, ცერცვეკალა და სხვ.), განაპირა მხარეებზე იშვიათი ოაზისებია. ღრმულში მდებარეობს ქალაქი ტურფანი. ევროპელთაგან ტურფანი ღრმული პირველად აღმოაჩინა გრიგოლ გრუმ-გრჟიმაილომ 1889 წელს.
სქოლიო
ჩინეთის ღრმულები
მოსკოვის ბავშვთა სახლი

მოსკოვის ბავშვთა სახლი ან სააღმზრდელო სახლი (რუს. Воспитательный дом в Москве) იყო ეკატერინე დიდისა და ივან ბეცკოის ამბიციური პროექტი 1760-იან წლებში. განმანათლებლობის ხანის ამ იდეალისტური ცდას მიზანი რუსული სახელმწიფოსთვის "იდეალური მოქალაქეების" გამოზრდა იყო ათასობით უპატრონო ბავშვთათვის უმაღლესი ხარიხსის აღზრდის, განათლებისა და პროფესიული კვალიფიკაციის მიცემით. მიუხედავად უხვი დაფინანსებისა და საუკეთესო პედაგოგებისა, ბავშვთა სახლში ჩვილთა მაღალი სიკვდილიანობა ვერ აღმოიფხვრა და მან, როგორც სოციალურმა ინსტიტუტმა, ვერ გაამართლა.
მთავარ შენობას, ქალაქის ერთ-ერთი უპირველეს და უდიდეს ნეოკლასიკურ ნაგებობას, კრემლსა და იაუზას მდინარეს შორის მოსკვორეცკაიას სანაპიროს დიდი ნაწილი უჭირავს — მდ. მოსკოვის სანაპიროს 379 მეტრი. კომპლექსი სამ ეტაპად შენდებოდა ორი საუკუნის განმავლობაში, კარლ ბლანკის გენ. გეგმიდან (1767) მის სრულ განხორციელებამდე 1940-იანებში. ამჟამად ყოფილი ბავშვთა სახლის კომპლექსში სარაკეტო ძალების აკადემია და რუსეთის სამედიცინო აკადემია არის განთავსებული.
მოსკოვის შენობები და ნაგებობები
მოსკოვის ისტორია
ბავშვთა სახლები
ოპანი

ოპანი — სოფელი ბულგარეთში. 2010 წლის მონაცემებით მოსახლეობა შეადგენს 424 კაცს.
ბულგარეთის სოფლები
US-1

US-1 (ასევე US Route 1), ჩრდილოეთ-სამხრეთის ჩქაროსნული საავტომობილო მაგისტრალი, რომელიც აშშ-ის აღმოსავლეთ სანაპიროს მიჰყვება და 3825 კმ-ს შეადგენს. მაგისტრალი აკავშირებს კი-უესტს, ფლორიდის უკიდურეს სამხრეთ წერტილს, ფორტ-კენტთან, მენი, კანადის საზღვართან. US-1 მეტწილად Interstate 95 გზატკეცილის პარალელურად გადის, თუმცა ის გაცილებით დასავლეთითაა ჯეკსონვილსა (ფლორიდა) და პეტერბურგს (ვირჯინია) შორის. გზატკეცილი აღმოსავლეთ სანაპიროს ძირითად მთავარ ქალაქებს აკავშირებს, მათ შორის მაიამის, ჯეკსონვილს (ფლორიდა), აუგუსტას (ჯორჯია), კოლუმბიას (სამხ. კაროლინა), კერის (ჩრდ. კაროლინა), რალეის (ჩრდ. კაროლინა), რიჩმონდს (ვირჯინია), ვაშინგტონს (კო), ბალტიმორს (მერილენდი), ფილადელფიას (პენსილვანია), ნიუარკს (ნიუ-ჯერსი), ნიუ-იორკს (ნიუ-იორკი), ნიუ-ჰეივენს (კონექტიკუტი), პროვიდენსს (როდ-აილენდი), ბოსტონს (მასაჩუსეტსი) და პორტლენდს (მეინი).
აშშ-ის ჩქაროსნული მაგისტრალები
შტაბი

შტაბი (გერმ. Stab) — საბრძოლო ვითარებისას ჯარების (ძალების) მართვის, მათი მომზადების, აღზრდისა და ყოველდღიური საქმიანობის ძირითადი ხელმძღვანელი ორგანო. არსებობს ყველა ქვეყნის შეიარაღებულ ძალებში, დაწყებული ბატალიონიდან და ზევით. იყოფა საერთო-საჯარისო, შეიარაღებული ძალების სახეობების, გვარეობებისა და სპეციალური ჯარების შტაბებად.
შტაბის ძირითადი ამოცანებია:
ჯარებისა და მართვის ორგანოების მუდმივი საბრძოლო და სამობილიზაციო მზადყოფნის უზრუნველყოფა;
ვითარების ამსახველი მონაცემების თავმოყრა, შესწავლა, დამუშავება და შეფასება;
სარდლის (მეთაურის) მიერ გადაწყვეტილების მისაღებად საჭირო ძირითადი მონაცემების, ოპერატიული, ტაქტიკური გაანგარიშებისა და წინადადებების შემუშავება;
საბრძოლო მოქმედების დაგეგმვა და მათი ამოცანების დროზე დაყვანა ჯარებამდე;
საბრძოლო მოქმედებათა ყოველმხრივი მომზადება და უზრუნველყოფა;
ურთიერთქმედებების ორგანიზაცია და მისი განხორციელება ოპერაციის (ბრძოლის) მსვლელობისას;
მებრძოლ ჯარებთან და ზემდგომ შტაბებთან საიმედო კავშირის უზრუნველყოფა;
ბრძოლისათვის ჯარების მზადებისა და მათი ამოცანების შესრულების კონტროლი;
მართვის პუნქტების მოწყობა, მათი მუშაობის, გადაადგილებისა და დაცვის უზრუნვეყოფცა;
ზემდგომი შტაბებისთვის დ თანამოქმედი ჯრებისათვის საბრძოლო ვითარების შესახებ ინფორმაციის სისტემატიური მიწოდება;
ჯარების დაკომპლექტება;
საბრძოლო ტექნიკის, ტრანსპორტისა და სხვა მატერიალურ საშუალებათა აღრიცხვა;
ჯარების ფარული მართვისა და სამხედრო საიდუმლოების დასაცავი ღონისძიებების გატარება;
პირად შემადგენლობაზე რადიაქტიური ხასიათის დასხივების აღრიცხვა;
საბრძოლო გამოცდილების შესწავლა და ჯარებამდე დაყვანა;
ოპერაციული, საბრძოლო, პოლიტიკური და სპეციალური მომზადების, საბრძოლო მორიგეობისა და საყარაულო სამსახურის ორგანიზაცია.
შტაბის უფროსი ითვლება მეთაურის (სარდლის) პირველ მოადგილედ.
ლიტერატურა
შეიარაღებული ძალების სახეობები
იამბიკო

იამბიკო, იამბიკონი — ძველი ბერძნული პოეზიის სალექსო ზომა, რომელიც ეყრდნობა ორმარცვლიან ტერფთა ანუ „იამბთა“ გარკვეულ რაოდენობას.
ბერძნული პოეზია
ძველ ბერძნულ პოეზიაში: ლექსი, რომელიც იამბებისაგან შედგება და სახუმარო, დაცინვითი შინაარსისაა.
ქართული პოეზია
ძველ ქართულ სასულიერო პოეზიაში გვხვდება როგორც ხუთმუხლიანი და თორმეტმარცვლიანი ურითმო ლექსი, რომლის ყოველი სტრიქონი მახვილით ან ცეზურით ორ ნაწილად იყოფა. ასე მაგალითად ბერძნულის გავლენით აღმოცენებული ქართული ქორეული (ხორე) იამბიკო 60 მარცვლიანია, შედგება 5 თორმეტმარცვლიანი ტაეპისაგან.
ძველ ქართულ ჰიმნოგრაფიაში იამბიკო X საუკუნიდან გვხვდება იოანე მტბევარის, იოანე მინჩხის, მიქაელ მოდრეკილის, ეზრასა და სხვათა შემოქმედებაში. ქართული იამბიკოსათვის დამახასიათებელია კიდურწერილბა. XI საუკუნიდან ქართულ იამბიკოში ჩნდება რითმა (ბერენას, დემეტრე I-ის საგალობლები). იამბიკური 12 მარცვლიანი ტაეპი გახლეჩილია ორ არათანაბარ (5 და 7 მარცვალი) ნაწილად. იამბიკოს შესანიშნავი ნიმუშია მეფე დემეტრეს (1125-1159) ცნობილი საგალობლის („შენ ხარ ვენახი“) ბოლო ხუთტაეპიანი სტროფი. იამბიკო როგორც ლიტურგიკული კანონი, გაყოფილია რვა „გალობად“. თითოეულ „გალობაში“ არის ოთხი სტროფი, ხოლო სტროფი ზოგჯერ ხუთზე მეტ ტაეპს შეიცავს (იმის მიხედვით თუ რმდენი ასოა იამბიკოს აკროსტიქში).
ლიტერატურა
უცხო სიტყვათა ლექსიკონი, თბილისი, 1989, მესამე შესწორებული და შევსებული გამოცემა
რესურსები ინტერნეტში
ლექსიკონი
ენათმეცნიერება
Río Negro Municipality

Río Negro Municipality
The Río Negro Municipality is one of the seven municipalities (municipios) that makes up the southern Venezuelan state of Amazonas and, according to the 2011 census by the National Institute of Statistics of Venezuela, the municipality has a population of 2,300. The town of San Carlos de Río Negro is the shire town of the Río Negro Municipality.
History
The town of San Carlos de Río Negro was founded in 1759 around a mounted camp by the expedition captained by José Solano that moved to that area in the extent of the works of exploration of the limits between the Crowns of Portugal and Spain requested by the Treaty of Madrid. José Solano set up his exploration base in that place, in the margins of the Rio Negro, and there he settled with the few men that had survived the ascent along the Orinoco River, since most, including the famous Swedish botanist Pehr Löfling that accompanied the expedition, they had succumbed prey of the tropical diseases, especially the yellow fever.
San Carlos de Río Negro was visited from May 7 to May 10, 1800, for the expedition of Alexander von Humboldt and Aimé Bonpland, constituting the most southern point of their (périplo) for the Amazon Basin.
Demographics
The Río Negro Municipality, according to a 2007 population estimate by the National Institute of Statistics of Venezuela, has a population of 2,660 (up from 2,314 in 2000). This amounts to 1.9% of the state's population. The municipality's population density is .
Government
The mayor of the Río Negro Municipality is Luis Alirio Avaristo, elected on October 31, 2004, with 37% of the vote. Avaristo had been serving as the acting mayor of the Río Negro Municipality since August 13, 2002, following the resignation of Pedro Zerpa. The municipality is divided into four parishes; Capital Río Negro, Solano, Casiquiare, and Cocuy (previous to December 18, 1997, the Río Negro Municipality contained only a single parish).
See also
San Carlos de Río Negro
Amazonas
Municipalities of Venezuela
References
External links
rionegro-amazonas.gob.ve
San Carlos de Río Negro
Municipalities of Amazonas (Venezuelan state)
პრეისტორია

პრეისტორია („პრე-“ „წინარე-“, წინარეისტორია) — საზოგადოების განვითარების უძველესი ხანა, რომლის შესახებ წერილობითი ძეგლები არ მოგვეპოვება; ეს არის პერიოდი პირველი ადამიანის წარმოშობიდან დამწერლობის წარმოშობამდე. ამ ეპოქის შესახებ ცნობებს მხოლოდ არქეოლოგიური გათხრები გვაწვდიან.
მეცნიერები კაცობრიობის პრეისტორიის დასახასიათებლად იყენებს ცნებას „პირველყოფილობა“ ანუ „პირველყოფილი ეპოქა“. პრეისტორია ადამიანის განვითარების იმ სტადიებს მოიცავს, რომლებიც წინ უძღოდა ისტორიული (დამწერლობის შემდგომ) ხანის დადგომასა და უძველესი ცივილიზაციების წარმოშობას. მაშასადამე, პირველყოფილი ეპოქა, სულ მცირე 5-6 მილიონი წლის წინ დაიწყო. ამ დროიდან აფრიკის კონტინენტზე ბინადრობდნენ თანამედროვე ადამიანების უშორესი წინაპრები.
პრეისტორია მოიცავს ქვისა და ლითონის ხანის პერიოდებს. ქვის ხანა თავის მხრივ სამ ნაწილად იყოფა:
პალეოლითი
მეზოლითი
ნეოლითი
ლითონის ხანა ასევე, თავის მხრივ სამ პერიოდად იყოფა:
ენეოლითი
ბრინჯაოს ხანა
რკინის ხანა
იხილეთ აგრეთვე
ქვის ხანა
ბრინჯაოს ხანა
რესურსები ინტერნეტში
თრიალეთის პეტროგლიფები
ძველი ქვის ხანა საქართველოში
პირველყოფილი ადამიანები
უცხო სიტყვათა ლექსიკონი
პრეისტორიული ეპოქა
პრეისტორია 1.
პრეისტორია 2.
ისტორიული პერიოდები
არქეოლოგიური პერიოდები
კულმუხო

კულმუხო (ლათ. Inula helenium) — მრავალწლოვანი ბალახოვანი მცენარე რთულყვავილოვანთა ოჯახისა. მისი ღეროს სიმაღლე 1—2 მ აღწევს. აქვს მორიგეობით განლაგებული ფოთლები, კალათა ყვავილედში თავმოყრილი ყვითელი ყვავილები.
გავრცელებულია ევრაზიაში. თითქმის მთელ საქართველოში გვხვდება, სადაც იზრდება ნესტიან ადგილებში, მდინარის ნაპირებზე, ბუჩქნარებში დაბლობიდან მოკიდებული მთის შუა სარტყლამდე.
მისი ფესურა და ფესვები ინულინს და ეთეროვან ზეთს შეიცავს. კულმუხოს პრეპარატებს ამოსახველებელ საშუალებად ხმარობენ.
ლიტერატურა
რთულყვავილოვანნი
მაკედონიისა და თრაკიის დეცენტრალიზებული ადმინისტრაცია

მაკედონიისა და თრაკიის დეცენტრალიზებული ადმინისტრაცია — საბერძნეთის შვიდიდან ერთი დეცენტრალიზებული ადმინისტრაცია. შედგება აღმოსავლეთი მაკედონია და თრაკიისაგან და ცენტრალური მაკედონიისაგან. რეგიონის ცენტრი ცენტრალური მაკედონიის ქალაქ სალონიკშია განთავსებული.
დეცენტრალიზებული ადმინისტრაცია შეიქმნა 2011 წლის იანვარში კალიკრატისის რეფორმების შედეგად.
სქოლიო
საბერძნეთის დეცენტრალიზებული ადმინისტრაციები
მაიკლ ოუენი

მაიკლ ოუენი
მაიკლ ჯეიმზ ოუენი (დ. 14 დეკემბერი, 1979, ჩესტერი) — ყოფილი ინგლისელი ფეხბურთელი, თავდამსხმელი.
საკლუბო კარიერა
ის არის ყოფილი ფეხბურთელის, ტერი ოუენის შვილი. ოუენმა კარიერა დაიწყო „ლივერპულში“, 1996 წელს. ლივერპულის ახალგაზრდულ გუნდში კარგი თამაშის შემდეგ მისი დებიუტი შედგა 1997 წლის მაისში. მან პირველ სეზონში 18 გოლი გაიტანა კლუბის მაისურით პრემიერ ლიგაში. მან იგივე შედეგი გაიმეორა მეორე სეზონშიც და იყო „ლივერპულის“ ბომბარდირი 1997-2004 წლებში, მიუხედავად მძიმე ტრავმისა. 2001 წელს „ლივერპულმა“ მოიგო სამი ტიტული, უეფა-ს თასი, ინგლისის თასი და საფეხბურთო ლიგის თასი. მან „ლივერპულის“ მაისურით ჩატარებულ 216 შეხვედრაში გაიტანა 118 გოლი.
2004 წელს ოუენი გადავიდა „მადრიდის რეალში“ 8 მილიონი ევროს სანაცვლოდ. ის ხშირად თამაშობდა შეცვლაზე, გაიტანა 13 გოლი ლა ლიგაში. შემდეგ სეზონში ის დაბრუნდა ინგლისში, „ნიუკასლ იუნაიტედში“ 16 მილიონი ევროს სანაცვლოდ. 2005-06 წლების სეზონის კარგი სტარტის შემდეგ, ტრავმებით გამოწვეულმა იძულებითმა შვებულებამ გასტანა 18 თვეს. 2006 წელს მიღებული ტრავმა გახდა დავის საგანი ფიფას, ინგლისის საფეხბურთო ასოციაციას და „ნიუკასლ იუნაიტედს“ შორის, რომელიც დასრულდა უპრეცედენტო, 10 მილიონი ევროს კომპენსაციით ნიუკასლის სასარგებლოდ. დაბრუნების შემდეგ ის გახდა კაპიტანი, 2007-08 წლების სეზონში იყო საუკეთესო ბომბარდირი. კონტრაქტის ვადის ამოწურვის შემდეგ, ის გადავიდა „მანჩესტერში“, თავისუფალი აგენტის სტატუსით.
სანაკრებო კარიერა
ოუენის დებიუტი ნაკრების შემადგენლობაში შედგა 1998 წელს და გახდა იმ დროისთვის ყველაზე ახალგაზრდა ფეხბურთელი, ვინც გოლი გაიტანა ნაკრების შემადგენლობაში. 1998 წლის მსოფლიო ჩემპიონატზე ასპარეზობამ ფეხბურთელს მოუტანა აღიარება სამშობლოში და ზოგადად, საფეხბურთო სამყაროში. მან ასევე მონაწილეობა მიიღო 2002 წლის მსოფლიო ჩემპიონატზე, ევრო 2004-ზე და ევრო 2008-ზე. ოუენი არის ერთადერთი ფეხბურთელი, რომელმაც გაიტანა გოლი ოთხ საერთაშორისო ტურნირზე. 2006 წლის მსოფლიო ჩემპიონატზე მიიღო ტრავმა, რომლის განკურნებასაც დასჭირდა ერთი წელი. რამდენიმე მატჩში იყო ნაკრების კაპიტანი. ნაკრების შემადგენლობაში ჩატარებულ 89 მატჩში გატანილი აქვს 40 გოლი.
რესურსები ინტერნეტში
Official website for Michael Owen
Profile at ManUtd.com
Michael Owen's column in The Times
Photographs and statistics at sporting-heroes.net – England, Liverpool, Real Madrid, Newcastle
Michael Owen's and his wife's interest in horses
Official fan club website
Premier League profile
სქოლიო
დაბადებული 1979
ინგლისელი ფეხბურთელები
მანჩესტერ იუნაიტედის ფეხბურთელები
ლივერპულის ფეხბურთელები
მადრიდის რეალის ფეხბურთელები
პრემიერ ლიგის ფეხბურთელები
ესპანეთის პრიმერა დივიზიონის ფეხბურთელები
ნიუკასლ იუნაიტედის ფეხბურთელები
სტოკ სიტის ფეხბურთელები
დაბადებული 14 დეკემბერი
ოქროს ბურთის მფლობელები
10 ივნისი

10 ივნისი — გრიგორიანული კალენდრის 161-ე დღე (ნაკიან წლებში – 162-ე დღე). წლის ბოლომდე დარჩენილია 204 დღე.
დღის მოვლენები
1776 : საფრანგეთის მეფე ლუდოვიკო XVI-მ საიდუმლოდ გადასცა ფრანგ დრამატურგს პიერ ბომარშეს მილიონი ლივრი, ამერიკის დამოუკიდებლობისათვის მებრძოლების დასახმარებლად.
1793: პარიზში გაიხსნა მსოფლიოში პირველი ზოოპარკი.
აშშ-ის დედაქალაქი ფილადელფიიდან ვაშინგტონში გადაიტანეს
1846 : ამერიკა-მექსიკის ომი. კალიფორნიის რესპუბლიკამ მექსიკისაგან დამოუკიდებლობა გამოაცხადა.
1909: მსოფლიოში პირველად გამოიყენეს სიგნალი SOS.
დაარსდა ავსტრალიის დედაქალაქი კანბერა
1930 : დაფუძნდა საქართველოს სახელმწიფო სამედიცინო ინსტიტუტი, ამჟამად თბილისის სახელმწიფო სამედიცინო უნივერსიტეტი
1940 : იტალიამ ომი გამოუცხადა საფრანგეთსა და დიდ ბრიტანეთს.
კანადამ ომი გამოუცხადა იტალიას.
ნორვეგია გერმანიას დანებდა.
1947 : შვედურმა კომპანია სააბმა პირველი ავტომობილი გამოუშვა.
1996 : კორპორაცია "ინტელ"- მა გამოუშვა პროცესორი“‘პენტიუმ II“
2014 : რეუვენ რივლინი ისრაელის პრეზიდენტად აირჩიეს.
2016 : სტამბოლის ტერაქტის შედეგად დაიღუპა 11 და დაშავდა 36 ადამიანი.
ამ დღეს დაბადებულნი
1819 : კურბე, გიუსტავ — ფრანგი მხატვარი (გ.1725)
1914 : გიორგი ასათიანი — ქართველი დოკუმენტური კინოს რეჟისორი და ოპერატორი (გ. 1977)
1922 : ჯუდი გარლანდი — ამერიკელი მსახიობი, მომღერალი (გ.1969)
1929 : მერაბ ბერძენიშვილი — ქართველი მოქანდაკე, ფერმწერი და გრაფიკოსი (გ. 2016)
ამ დღეს გარდაცვლილნი
1926 : გაუდი, ანტონიო — ესპანელი (კატალონიელი) არქიტექტორი (დ.1852)
1930 : ჰარნაკი, ადოლფ — გერმანელი თეოლოგი.
1939 : ხუროძე, ვარლამ — ქართველი მწერალი, პუბლიცისტი, პედაგოგი
2000 : ალ-ასადი, ჰაფეზ — სირიის პრეზიდენტი (დ.1930)
2004 : რეი ჩარლზი — ამერიკელი მუსიკოსი (დ.1931)
მსოფლიოს ქვეყნების დღესასწაულები
იორდანია: არაბული ჯარის დღე.
მოლდოვა: მესაზღვრის დღე.
პორტუგალია: პორტუგალიის დღე (კამოენსა)
იაპონია: საათის დღე
საეკლესიო დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
ნიკიტა ქალკედონელი
ევტიქი მელიტინელი
ელადი ეპისკოპოსი
წმინდა ელიკონიდა
დიმიტრი (მიტრა)
ზაქარია პრუსელი
ღირსი სოფრონი
კრისკენტი, პავლე და დიოსკორიდე
იხილეთ აგრეთვე
სხვა თვეები
0610
გეორგი (საქსონიის მეფე)

გეორგი (საქსონიის მეფე)
გეორგი (დ. 8 აგვისტო, 1832, დრეზდენი, გერმანია — გ. 15 ოქტომბერი, 1904, დრეზდენი, გერმანია) — ვეტინთა დინასტიის წარმომადგენელი. საქსონიის მეფე 1902-1904 წლებში. მეფე იოჰანისა და დედოფალ ამალია ავგუსტა ბავარიელის ვაჟი. საქსონიის უკანასკნელი მეფის, ფრიდრიხ ავგუსტ III-ის მამა.
ბიოგრაფია
გეორგი დაიბადა 1832 წლის 8 აგვისტოს დრეზდენში. იგი იყო საქსონიის მეფე იოჰანისა და მისი მეუღლის, დედოფალ ამალია ავგუსტა ბავარიელის შუათანა ვაჟი. დედის მხრიდან იგი ბავარიის მეფე მაქსიმილიან I-ის შვილიშვილი იყო.
გეორგი თავის უფროს ძმასთან, კრონპრინც ალბერტთან ერთად აქტიურ სამხედრო კარიერას მისდევდა. 1866 წელს ისინი ერთად მონაწილეობდნენ ავსტრია-პრუსიის ომში, 1870 წელს კი საფრანგეთ-პრუსიის ომშიც პრუსიელთა მხარეს. იგი იბრძოდა სედანის ბრძოლაში, მონაწილეობდა პარიზის ალყაში და დაესწრო ფრანკფურტის ზავის დადებასაც.
1873 წელს საქსონიის მეფე მისი ძმა, ალბერტი ხდება, თუმცა მას თავის ცოლთან, დედოფალ კაროლასთან შვილები არ ჰყავდა, რითაც გეორგი ტახტის პირველ მემკვიდრედ გვევლინება. მრავალწლიანი ლოდინის შემდეგ, 1902 წლის 19 ივნისს გეორგი საქსონიის მეფე ხდება, თუმცა მისი მმართველობა დიდ ხანს არ გაგრძელებულა.
გამეფებისას იგი უკვე 70 წლის იყო და მისი ცოლიც აღარ იყო ცოცხალი. იგი გარდაიცვალა 1904 წლის 15 ოქტომბერს დრეზდენში, 72 წლის ასაკში. ამის შემდეგ ტახტი მისმა ვაჟმა, ფრიდრიხ ავგუსტ III-მ დაიკავა, რომელიც 1918 წელს ჩამოაგდეს ტახტიდან, რითაც იგი საქსონიის ისტორიაში უკანასკნელი მონარქი გახდა.
ქორწინება და შვილები
1859 წლის 11 მაისს ლისაბონში გეორგმა ცოლად შეირთო ინფანტა მარია ანა პორტუგალიელი, პორტუგალიის მეფე პედრუ V-ის უმცროსი და, დედოფალ მარია II-ისა და მეფე ფერნანდუ II-ის ქალიშვილი, რომელთანაც რვა შვილი შეეძინა:
მარია იოჰანა (1860-1861), გარდაიცვალა მცირეწლოვანი;
ელიზაბეთ ალბერტინა (1862-1863), გარდაიცვალა მცირეწლოვანი;
მატილდა მარია (1863-1933), გარდაიცვალა გაუთხოვარი და უშვილო;
ფრიდრიხ ავგუსტ III (1865-1932), საქსონიის მეფე 1904-1918 წლებში, ცოლად შეირთო პრინცესა ლუიზა ტოსკანელი, რომელთანაც შეეძინა შვილები და რომელსაც შემდეგში გაეყარა;
მარია იოზეფა (1867-1944), ცოლად გაჰყვა ერცჰერცოგ ოტო ფრანც ავსტრიელს, რომელთანაც შეეძინა შვილები;
იოჰან გეორგი (1869-1938), პირველად იქორწინა მარია იზაბელა ვიურტემბერგელზე, მისი გარდაცვალების შემდეგ კი მარია იმაკულატა დე ბურბონ-სიცილიელზე, რომელთანაც შეეძინა შვილები;
მაქსიმილიან ვილჰელმი (1870-1951), ბერი, გარდაიცვალა დაუქორწინებელი და უშვილო;
ალბერტ კარლი (1875-1900), გარდაიცვალა დაუქორწინებელი და უშვილო;
წინაპრები
</center>
ლიტერატურა
Le livre d'or de l'ordre de Léopold et de la croix de fer, Volume 1 /Ferdinand Veldekens
Hof- und Staats-Handbuch ... Großherzogtum Hessen (1879), "Großherzogliche Orden und Ehrenzeichen" p. 44
Staatshandbuch für das Großherzogtum Sachsen / Sachsen-Weimar-Eisenach (1859), "Großherzogliche Hausorden" p. 11
Hof- und Staatshandbuch des Herzogtums Braunschweig für das Jahr 1897, "Herzogliche Orden Heinrich des Löwen" p. 10
Hof- und Staats-Handbuch des Großherzogtum Baden (1862), "Großherzogliche Orden" pp. 33, 45
Staats- und Adreß-Handbuch des Herzogthums Nassau (1866), "Herzogliche Orden" p. 9
დაბადებული 8 აგვისტო
დაბადებული 1832
გარდაცვლილი 15 ოქტომბერი
გარდაცვლილი 1904
ვეტინები
საქსონიის მეფეები
ქსნის საერისთავო

ქსნის საერისთავო — ფეოდალური საქართველოს სამხედრო-ადმინისტრაციული ერთეული, XV საუკუნიდან საერისთავო-სათავადო. წარმოიშვა ქსნისა და მის აღმოსავლეთით და დასავლეთით მდებარე მცირე ხეობებში. ქსნის ხეობაში ბინადარი ცხოვრების ნიშნები უწყვეტად ჩანს ძველი ქვის ხანიდან. განსაკუთრებით ინტენსიური იყო აქ განვითარება — ცხოვრება გვიანდელი ბრინჯაოსა და ანტიკურ ეპოქაში. ანტიკური და უფრო მოგვიანო ხანაში ქსანზე რამდენიმე ცენტრი (საძეგური, ყანჩაეთი, აღაიანი) არსებობდა. ქართლში სახელმწიფოს წარმოშობის დროიდან (ძვ. წ. III საუკუნე) ქსნის ხეობა მომიჯნავე ხეობითურთ სასპასპეტოს ანუ შიდა ქართლის საერისთავოს შემადგენლობაში შედიოდა.
ადრინდელი ფეოდალურ ხანაში ქსნის ხეობაში ორი ადმინისტრაციული ერთეული იყო:ქსნისხევი (ცენტრი ქვენიფნევი) და ცხრაძმისხევი (ცხრაზმისხევი) (ცენტრი ლარგვისი). ქსნის საერისთავოს ისტორია ფაქტობრივად
ცხრაზმისხევისა და ქსნის ხევის ანუ მთისა და ბარის ურთიერთობის ისტორიაა. X საუკუნიდან დაიწყო ცხრაზმისხევის აღზევება. ამ დროს იგი მდინარეების ლეხურის, მეჯუდას, პატარა ლიახვის ზემო ნაწილებსაც მოიცავდა. საერისთავო გაფართოვდა სამხრეთითაც, რის გამოხატულებაც უნდა იყოს რეზიდენციის გადატანა ლარგვისიდან ქვენიფნევს. ვახუშტის ცნობით, თამარ მეფის დროს ქართლი და ქსანი ცალ-ცალკე საერისთავოები იყო. მონღოლების შემოსევების შემდეგ, XIII საუკუნის II ნახევრიდან, დასტურდება ცხრაზმისხევის ერისთავი, რომელიც პოლიტიკური მემკვიდრე იყო ადრინდელი ფეოდალური ხანის ცხრაზმისხევის ხელისუფლისა. ქსნის ერისთავებად არიან ბიბილურები, რომლებმაც რეზიდენციის სახელწოდების მიხედვით მიიღეს ზედწოდება „ქვენიფნეველი“. XIII-XIV საუკუნეების მიჯნაზე ცხრაზმისხევის ერისთავებმა საგრძნობლად გააფართოვეს მამულები. მათს სამფლობელოში შედიოდა: ცხრაზმა, ჟამური, ქარჩოხი, ჭურთა, ქოლოთი, ისროლისხევი, აბაზასძეთა მამული, თრუსო, ღუდა, გაგასძენი, მლეთა; არახვეთი, ხანდო, ყანჩაეთი, ძაგნაკორა, დიღუამი, გავაზი, აწერისხევი, ბეხუშე.
XIV საუკუნის შუა წლებისათვის ქსნის ერისთავებმა გააფართოვეს მიწები ქართლის ვაკის მიმართულებით. აქ დაეუფლნენ კარბს, გარეჯ-ვარბაკურისუბანს და იკორთის მონასტერს. ხელი მიუწვდათ ქნოლისა და მაღრანდვალეთზე. XIV საუკუნეში ქსნის საერისთავოს დაპირისპირება ჰქონდა არაგვის საერისთავოსთან. ლომისისმთაზე გამართულ ბრძოლაში ქსნის საერისთავომ გაიმარჯვა. V საუკუნის დასაწყისიდან ქსნის საერისთავო ფაქტობრივად ერისთავების მამულად, ანუ სათავადოდ გადაიქცა. ამ ხნისათვის ისინი იყვნენ საგვარეულო საძვალის, ციხე-დარბაზების, დიდი ყმა-მამულის პატრონი. შეიქმნა ერისთავთა საგვარეულო მატიანე „ძეგლი ერისთავთა“.
1688 წელს ქსნის საერთისთავი არაგვის საერისთავოს უჭერდა მხარს ქართლის მეფის წინააღდეგ. 1736 წელს შანშე ქსნის ერისთავმა მეფისგან საჩუქრად მიიღო არაგვის ერისთავთა კუთვნილი მამულები ნარეკვავის ხეობაში. 1739 წელს შანშემ თავისი ძმის, იასე ყულარაღასის და იასეს მეუღლის შეპყრობის გამო შური იძია არაგვის ერისთავებზე, 12 000 ლეკით აიღო და გადაწვა ანანური. ქსნის საერისთავო 1775 წელს გააუქმა ერეკლე II-მ.
ლიტერატურა
სქოლიო
საქართველოს საერისთავოები
ნურულულარი

ნურულულარი — სოფელი აზერბაიჯანში, ევლახის რაიონში.
რესურსები ინტერნეტში
ევლახის რაიონის სოფლები